ફિલ્મ અભિનેત્રી કરીના કપૂર પોતાની તંદુરસ્તીનો ખાસ ખ્યાલ રાખે છે. એક સમયે જાડી અને ગોળમટોળ કરીના કપૂર ઘણા સમયથી ચુસ્ત બની ગઈ છે. એટલું જ નહીં, પુત્રને જન્મ આપ્યા પછી પણ તે સુંદર શરીરવાળી દેખાય છે. ગર્ભાવસ્થા ધારણ કર્યા બાદ અને પ્રસૂતિ થયા બાદ તેણે પોતાનું વજન ૧૨ કિલો ઘટાડ્યું છે. કઈ રીતે રહે છે કરીના પાતળી પરમાર જેવી? કરીના કપૂર ચુસ્ત રહેવા માટે અનેક પ્રકારની કસરતો કરે છે, જેમાં પિલેટ્સ એક્સરસાઇઝ પણ સામેલ છે. કરીના કપૂર સિવાય દીપિકા પદુકોણ સહિત અનેક ફિલ્મ અભિનેત્રીઓ પણ આ વિશેષ કસરત પોતાની તંદુરસ્તી માટે કરે છે. કરીના કપૂરે પોતાના શરીરને સુડોળ રાખવા માટે નિષ્ણાત નમ્રતા પુરોહિતની મદદ લીધી છે. નમ્રતાએ તાજેતરમાં જ કરીના કપૂરની પિલેટ એક્સરસાઇઝનો વિડિયો સૉશિયલ મિડિયા પર મૂક્યો છે. તેને ૨૫ હજારથી વધુ ઇન્સ્ટાગ્રામ વપરાશકારો જોઈ ચૂક્યા છે.